जिला मजिस्ट्रेट कर्ण सिंह चौहान ने कहा है कि प्रशासन निष्पक्ष चुनाव कराने हेतु संकल्पित है। ऐसे में मतदाताओं को रिश्वत देना, मतदाताओं को त्रस्त करना एवं उन्हें डरा धमका कर अपने पक्ष में मतदान करने हेतु जोर-जबरदस्ती करना, उनको अपने मतदान का प्रयोग न करने देना, सज्ञेय अपराध की श्रेणी में है। यदि ऐसी जानकारी मिलती है तो सीधे सम्बन्धित के विरूद्ध कार्यवाही अमल में लाई जायेगी। निष्पक्ष एवं स्वतंत्र निर्वाचन सम्पन्न कराने के लिये प्रशासन ने मतदान केन्द्रो पर भारी मात्रा में फोर्स की तैनाती रहेगी। इसके अलावा जोनल/सेक्टर मजिस्ट्रेट भी क्षेत्र का भ्रमण करेगें। मतदाता सीधे उनसे अपनी बात कह सकते है। इसके अलावा मतदान केन्द्रों पर नियुक्त जोनल/सेक्टर मजिस्ट्रेट लगातार भ्रमण में रहेगें। उनसे भी धमकाने या डराने के सम्बन्ध में शिकायत कर सकते है। निष्पक्ष एवं शान्तिपूर्ण मतदान के लिये मतदान केन्द्रों पर वीडियोग्राफी और वेब कैमरे लगाये गये हैं। इसलिये मतदाताओं से मतदान केन्द्र पर तैनात अभिकर्ता भी यदि उनसे बात करते हैं या अपने पक्ष में मतदान करने के लिये इशारे करते हैं तो ऐसे अभिकर्ता भी संदेह के घेरे में आयेगें और उनके विरूद्ध भी कार्यवाही की जायेगी।